Document ID: 32006R0364

ΚΑΝΟΝΙΣΜΌΣ (ΕΚ) αριθ. 364/2006 ΤΗΣ ΕΠΙΤΡΟΠΉΣ
της 1ης Μαρτίου 2006
περί καθορισμού των εισαγωγικών δασμών που εφαρμόζονται σε ορισμένα είδη αποφλοιωμένου ρυζιού από τις 2 Μαρτίου 2006
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1549/2004 της Επιτροπής, της 30ής Αυγούστου 2004, για παρέκκλιση από τον κανονισμό (ΕΚ) αριθ. 1785/2003 του Συμβουλίου σχετικά με το καθεστώς εισαγωγής ρυζιού και για καθορισμό ειδικών μεταβατικών κανόνων που έχουν εφαρμογή κατά τις εισαγωγές ρυζιού Basmati (1), και ιδίως το άρθρο 1,
Εκτιμώντας τα ακόλουθα:
(1)
Με βάση τις πληροφορίες που δόθηκαν από τις αρμόδιες αρχές, η Επιτροπή διαπιστώνει ότι χορηγήθηκαν πιστοποιητικά εισαγωγής για αποφλοιωμένο ρύζι του κωδικού NC 1006 20, εξαιρουμένων των πιστοποιητικών εισαγωγής ρυζιού Basmati, για μια ποσότητα 289 488 τόνων και για το χρονικό διάστημα από 1ης Σεπτεμβρίου 2005 έως τις 28 Φεβρουαρίου 2006. Συνεπώς, πρέπει να τροποποιηθεί ο εισαγωγικός δασμός για το αποφλοιωμένο ρύζι του κωδικού NC 1006 20 πλην του ρυζιού Basmati.
(2)
Ο καθορισμός του δασμού πρέπει να γίνει εντός προθεσμίας δέκα ημερών μετά τη λήξη της προαναφερόμενης περιόδου· πρέπει συνεπώς να τεθεί πάραυτα σε ισχύ ο παρών κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο εισαγωγικός δασμός που εφαρμόζεται στο αποφλοιωμένο ρύζι του κωδικού NC 1006 20 ανέρχεται σε 65 ευρώ ανά τόνο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Μαρτίου 2006.

Labels: 3
17
15